Diari Oficial de la Generalitat Valenciana


Sumari del DOGV 5522, del 29-05-2007 (2007/6744)

RESOLUCIÓ de 16 de març de 2007, de la Direcció General d'Energia, per la qual s'atorga a Iberdrola Distribución de Gas, SAU, l'autorització administrativa i l'aprovació del projecte per a la construcció de la xarxa de distribució de gas natural al terme municipal de Benidorm a la província d'Alacant. (ECBVA 95/99, CBREDE/2004/20/03. CBREDE/2005/7/03 i CBREDE/2005/14/03).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5522

Data del DOGV
:   29-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/6744


Data del document
:   16-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benidorm
    * empresa privada
    * gas

RESOLUCIÓ de 16 de març de 2007, de la Direcció General d'Energia, per la qual s'atorga a Iberdrola Distribución de Gas, SAU, l'autorització administrativa i l'aprovació del projecte per a la construcció de la xarxa de distribució de gas natural al terme municipal de Benidorm a la província d'Alacant. (ECBVA 95/99, CBREDE/2004/20/03. CBREDE/2005/7/03 i CBREDE/2005/14/03). [2007/6744]  
Vista la sol·licitud presentada per Gas Natural Cegas, SA, amb data 7 de maig de 2004, davant de la Unitat Territorial d'Energia d'Alacant, de la conselleria d'Infraestructures i Transport, junt amb el projecte de la xarxa bàsica de distribució de gas natural a Benidorm firmat per l'enginyer industrial, Sr. Federico Arroyo Gómez i visat pel Col·legi Oficial d'Enginyers Superiors Industrials de la Comunitat Valenciana amb data 7 d'abril de 2004, i Addenda de setembre de 2005 presentada en data 20 de març de 2006, perquè li siga atorgada l'autorització administrativa per a la distribució de gas natural al municipi de Benidorm, província d'Alacant, amb destí als mercats domèstic, comercial i industrial. (CBREDE/2004/20/03).  
Vist que va ser realitzada la informació pública del projecte de xarxa bàsica de distribució de gas natural a Benidorm presentat, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), mitjançant l'anunci corresponent que es va publicar en els diaris La Verdat i Las Provincias el dia 15 de març de 2005, en el Butlletí Oficial de la Província d'Alacant de 22 de març de 2005 i en el Diari Oficial de la Comunitat Valenciana de 10 de març de 2005.  
Vist que es troba en l'expedient i en el termini establit l'escrit d'al·legacions a la sol·licitud d'autorització, presentat per Iberdrola Distribución de Gas, SAU, i que, en síntesi, manifesta el següent:  
Que de la sol·licitud i documentació presentada per Gas Natural Cegas, SA, no ha sigut possible identificar el denominat "Estudi d'Inversions i Planificació de la Xarxa de Gas de Benidorm", ni indica el criteri d'elecció d'un cabal nominal de 2.500 m³ (n)/h, ni una estimació d'habitatges que s'ha de subministrar, ni els plans d'expansió de la xarxa, així com que no resulta possible establir el punt de connexió proposat i tampoc es pot delimitar l'àrea concreta per a la qual se sol·licita l'autorització, i se sol·licita que es denegue esta.  
El mencionat escrit es va traslladar al sol·licitant contestant, en síntesi, el següent:   
Que l'estudi d'inversions i planificació de la xarxa de gas de Benidorm es troba en el projecte presentat amb l'epígraf de Pressupost.  
Que s'està elaborant una addenda en resposta a l'al·legació presentada per l'Ajuntament de Benidorm, en la qual s'inclourà, la planificació per zones, càlculs de cabals requerits, correcció del punt d'entrega, i es concretarà l'àmbit geogràfic de l'autorització sol·licitada i les zones corresponents.  
Que el projecte presentat, junt amb l'addenda esmentada que es presentarà, inclou, des d'una primera fase, la gasificació dels consums més importants, permet la disponibilitat de subministrament a clients en un termini menor i garanteix una major seguretat i qualitat en el subministrament en preveure una distribució en rang de pressió MPA(1), el que permet un major grau de gasificació d'edificis i habitatges.  
Vist que la Unitat Territorial d'Energia ha sol·licitat l'informe a l'Ajuntament de Benidorm, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què hauran d'efectuar-se les instal·lacions a què es refereix la sol·licitud de Gas Natural Cegas, SA, en data 14/04/05, es remet l'informe desfavorable per considerar insuficient la informació continguda en el projecte tècnic presentat, transcrivint textualment l'informe tècnic municipal, en el qual es manifesta que la separata del projecte de Gas Natural Cegas, SA, no posseix el grau de detall necessari, ja que no preveu el desenvolupament de la xarxa de distribució d'una forma escalonada tenint en compte el Pla General d'Ordenació Urbana; que els cabals i diàmetres de les conduccions no estan justificats per cap estudi en la demanda prevista, ni es tenen en compte les infraestructures existents de rellevància que poden condicionar les obres. Les afectacions a ciutadans i visitants poden ser moltes i per això requerixen una planificació molt detallada, i és fonamental que es prevegen els plans municipals de renovació d'infraestructures i vials a fi de coordinar les obres amb les possibles instal·lacions de xarxes de fibra òptica o qualsevol altre tipus d'infraestructura destinades a telecomunicacions i altres servicis de xarxa.  
La Unitat Territorial d'Energia d'Alacant va traslladar el mencionat informe a Gas Natural Cegas, SA, que va contestar, en síntesi, que en breu es presentarà una addenda al projecte, on s'adequa i es complementa el projecte presentat i que en esta quedaran corregits els punts que constituïxen les al·legacions en qüestió.   
(1) MPA: 0,05 bar < P (0,4 bar  
Vist que figura en l'expedient la presentació per part de Gas Natural Cegas, SA, davant del Servici Territorial d'Energia d'Alacant, en data 20 de març de 2006 l'escrit acompanyant la documentació denominada addenda al projecte de xarxa de distribució de gas natural a Benidorm, de setembre de 2005, en la qual consta: l'àrea d'autorització i la seua compatibilitat urbanística; el disseny de la gasificació, el punt d'entrega i disseny al futur de la xarxa de distribució amb càlculs i característiques; així com els estudis de mercat i definició de la planificació i implantació per fases en l'àmbit territorial del municipi. Igualment planteja, de forma provisional, efectuar el proveïment a partir d'una planta satèl·lit de GNL, que s'ubicarà en una parcel·la d'ús compatible que s'ha d'adquirir en un futur.  
Vist que la companyia Iberdrola Distribució de Gas, SAU, en avant Iberdrola Gas, va presentar amb data 7 de febrer de 2005 davant del Servici Territorial d'Energia d'Alacant, de la conselleria d'Infraestructures i Transport, l'escrit acompanyat del projecte d'autorització administrativa per a la distribució de gas natural al terme municipal de Benidorm (Alacant), firmat per l'enginyer de camins, Sr. Javier de la Peña Ortiz de Zarate i visat pel Col·legi d'Enginyers de Camins, Canals i Ports, en data 2 de febrer de 2005, en què sol·licita l'autorització administrativa i l'aprovació de projecte de detall de la planta de gas liquat i de la xarxa de distribució de gas natural al terme municipal de Benidorm, tant als nous desenvolupaments urbanístics previstos en els plans d'ordenació urbana ja aprovats, i als nous desenvolupaments urbanístics que s'aproven en un futur, com al nucli existent, i amb destí als mercats domèstic, comercial i industrial. Igualment, posa de manifest que durà a terme la instal·lació d'una planta satèl·lit de GNL a fi de proveir la xarxa de distribució del municipi mentre no puga efectuar-se el subministrament des de la xarxa de transport. (CBREDE/2005/7/03).  
Vist que el Servici Territorial d'Energia ha sol·licitat l'informe a l'Ajuntament de Benidorm, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què hauran d'efectuar-se les instal·lacions a què es referix la sol·licitud d'Iberdrola Gas, SAU, mitjançant l'escrit del mencionat Ajuntament, presentat en data 18/05/05, es remet l'informe desfavorable, i es transcriu textualment l'informe tècnic municipal, en el qual es manifesta que la separata del projecte d'Iberdrola Gas preveu una sèrie d'infraestructures que en línies generals s'indiquen; que el cabal màxim de disseny ha sigut determinat tenint en compte el nombre d'habitatges existents i futurs, locals comercials i zones industrials i dotacionals; que la xarxa s'ha dimensionat dividint l'àrea consolidada en sis zones i amb un programa de construcció dividit al llarg de sis anys, considerant, d'acord amb el Pla General d'Ordenació Urbana, nou desenvolupaments futurs; que el projecte preveu el desenvolupament de la xarxa de distribució d'una forma escalonada, tenint en compte el Pla General d'Ordenació Urbana i que el cabal i diàmetres calculats estan justificats en el document per un estudi de la demanda prevista. No obstant això, reproduïx el tècnic municipal les objeccions al projecte de l'informe anterior realitzat, en el sentit que les afectacions a ciutadans i a visitants poden ser moltes i per això requerixen una planificació molt detallada, i és fonamental que es prevegen els plans municipals de renovació d'infraestructures i vials a fi de coordinar les obres amb les possibles instal·lacions de xarxes de fibra òptica o qualsevol altre tipus d'infraestructura destinades a telecomunicacions i altres servicis de xarxa.  
El mencionat informe el va traslladar el Servici Territorial d'Energia d'Alacant a Iberdrola Gas, i va manifestar que a fi de plantejar una gasificació ordenada i planificada preveu en el seu projecte la divisió de l'àrea consolidada de la ciutat en sis zones distintes, i identifica nou futurs desenvolupaments urbanístics, tot això de conformitat amb el Pla General d'Ordenació Urbana vigent, diferenciant entre sòl urbà i urbanitzable i a una escala planimètrica 1/3.000. Que este esforç obeix a permetre una execució ordenada i seqüencial de les fases autònomes d'actuació, susceptible de la coordinació que per l'Ajuntament s'estime oportuna perquè les afectacions per la seua execució resulten mínimes als ciutadans i als visitants.   
Vist que la companyia Endesa Gas Alacant, SAU, en avant Gas Alacant, va presentar amb data 15 d'abril de 2005, davant del Servici Territorial d'Energia d'Alacant, de la conselleria d'Infraestructures i Transport, l'escrit acompanyat del projecte d'autorització administrativa per a la distribució de gas natural al terme municipal de Benidorm (Alacant), firmat per l'enginyer industrial, Sr. Pedro Vinaches Almiñana i visat pel Col·legi d'Enginyers Industrials de la Comunitat Valenciana, Demarcació d'Alacant, en data 15 d'abril de 2005, en què sol·licita l'autorització administrativa per a la distribució de gas natural canalitzat al terme municipal de Benidorm. (CBREDE/2005/14/03).  
Vist que el Servici Territorial d'Energia ha sol·licitat l'informe a l'Ajuntament de Benidorm, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què hauran d'efectuar-se les obres a què es refereix la sol·licitud de Gas Alacant, mitjançant l'escrit del mencionat Ajuntament, presentat en data 22/06/05, s'informa desestimant l'autorització administrativa sol·licitada per considerar insuficient la informació continguda en el projecte tècnic remés, i es transcriu textualment l'informe tècnic municipal, en el qual es manifesta que la separata del projecte de Gas Alacant preveu una sèrie d'infraestructures que, en línies generals relaciona; que no preveu el desenvolupament de la xarxa de distribució tenint en compte el Pla General d'Ordenació Urbana; que el cabal calculat i els diàmetres estan justificats per un estudi de la demanda prevista que no té en compte les peculiaritats d'un municipi turístic de primer orde com és Benidorm. A continuació reproduïx el tècnic municipal les objeccions al projecte de l'informe anterior realitzat, en el sentit que les afectacions a ciutadans i a visitants poden ser moltes i per això requerixen una planificació molt detallada, i és fonamental que es prevegen els plans municipals de renovació d'infraestructures i vials a fi de coordinar les obres amb les possibles instal·lacions de xarxes de fibra òptica o qualsevol altre tipus d'infraestructura destinades a telecomunicacions i altres servicis de xarxa.  
El mencionat informe es va traslladar a Gas Alacant, i es va contestar, en síntesi, el següent: que els cabals de disseny estan basats en dades estadístiques i la seua progressió a 20 anys, a pesar que si foren detectades desviacions significatives, es realitzarien les inversions necessàries per a garantir el subministrament a totes les zones del municipi en el moment de l'elaboració del projecte.  
Vist que en la data que és dictada esta resolució, consta justificadament acreditada a esta Direcció General d'Energia per part de Gas Natural Cegas, SA, i Iberdrola Distribució de Gas, SAU, les dades referides als punts següents:  
La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, en les zones urbanitzades o amb projecte d'urbanització aprovat.  
Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
Identificació dels límits i distàncies existents de la zona objecte del dit pla, limitada l'expansió a sòl classificat com a urbà o urbanitzable amb projecte d'urbanització aprovat.  
Punts de connexió de la infraestructura de gas, el seu emplaçament geogràfic, titular i característiques que el defineixen.  
Altres possibilitats de connexió en la zona que tinguen solució de continuïtat per a les instal·lacions objecte de la sol·licitud d'autorització administrativa.  
Per la seua banda, Gas Alacant, SAU, únicament ha posat de manifest allò que s'ha descrit en la seua contestació en el vist anterior.  
Vist que en data 13 d'agost de 1996, es va atorgar resolució de concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2ª i 3ª família a la localitat de Benidorm (Alacant), per a usos domèstics, comercials i xicotetes indústries, la qual quedava condicionada a la sol·licitud per part de la concessionària d'autorització per al muntatge de les instal·lacions d'un projecte detallat d'estes, en el termini d'1 any des de la publicació d'esta, publicació que va tindre lloc el 13 de setembre de 1996, i en la qual s'establix com a causa d'extinció de la concessió l'incompliment de qualsevol de les condicions establides en esta (ECBVA/2004/95/99).  
Vist que, d'acord amb l'informe emés pel Servici Territorial d'Energia d'Alacant, no ha sigut iniciada cap obra destinada a la construcció de les instal·lacions autoritzades, i sol·licitada informació en data 6 de febrer de 2007 a Repsol Butano, SA, tendent a la comprovació del possible incompliment de la condició segona de la Resolució de Concessió de 13 d'agost de 1996, i el compliment de la causa d'extinció prevista en l'apartat c) de la condició novena de l'esmentada resolució de concessió administrativa, no consta en l'expedient cap manifestació respecte d'això.  
Atés que, s'ha incomplit la condició segona de la Resolució de Concessió de 13 d'agost de 1996, i s'ha complit la causa d'extinció prevista en l'apartat c) de la condició novena de l'esmentada resolució.  
Atés que la disposició transitòria quinzena de la Llei 34/1998, de 7 d'octubre, del Sector d'Hidrocarburs, declara que sobre la zona de distribució de gas natural d'una concessió que, d'acord amb la disposició addicional sisena d'esta llei, haguera esdevingut en autorització, no podran concedir-se noves autoritzacions per a la construcció d'instal·lacions de distribució fins a l'1 de gener de 2005.   
Vist que la finalitat que es persegueix, d'acord amb les sol·licituds i la documentació presentada, amb la construcció de les instal·lacions és dotar d'infraestructura gasista com a energia alternativa, facilitar el desenvolupament industrial i la diversificació energètica.  
Vist que tant Gas Natural Cegas, SA, com Iberdrola Distribución de Gas, SAU, i Gas Alacant, SAU, reunixen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés l'informe tècnic emés pel Servici Territorial d'Energia d'Alacant, de la conselleria d'Infraestructures i Transport, sobre les sol·licituds presentades d'autorització administrativa per a la construcció de la xarxa de distribució de gas natural al terme municipal de Benidorm.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen l'autorització administrativa prèvia.  
Atés el contingut del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i la disposició addicional vint-i-tresena de la Llei 34/1998, de 7 d'octubre, afegida per l'article vint-i-nou del Reial Decret Llei 5/2005, d'11 de març, de reformes urgents per a l'impuls a la productivitat i per a la millora de la contractació pública, que establix que sobre la zona de distribució de gas natural d'una autorització administrativa no podran concedir-se noves autoritzacions per a la construcció d'instal·lacions de distribució, i s'han de complir les obligacions de servici d'interés general i l'extensió de les xarxes, imposades en la legislació i en la mateixa autorització administrativa. Tot això sense perjuí del que preveu l'article 78.  
Atés que s'han complit els tràmits reglamentaris en l'expedient instruït a este efecte.  
Atesos els avantatges amb vista a la garantia, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar esta resolució d'acord amb l'article 73.2 i l'article 3.3. d) de la Llei 34/1998, i amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol  
Extingir la concessió administrativa atorgada en la Resolució, de 13 d'agost de 1996, de la conselleria d'Indústria i Comerç, a Repsol Butano, SA, per a la prestació del servici públic de subministrament i distribució per canalització de combustibles gasosos de la 2ª i 3ª família a la localitat de Benidorm (Alacant) per a usos domèstics, comercials i xicotetes indústries, concessió que d'acord amb la disposició addicional sisena de la Llei 34/1998, de 7 d'octubre, del Sector d'Hidrocarburs, va quedar substituïda de ple dret per l'autorització administrativa de les establides en el títol IV, a l'entrada en vigor de la referida llei.  
La concurrència de peticionaris a l'autorització administrativa per a la gasificació del municipi de Benidorm i atorgar a Iberdrola Distribución de Gas, SAU, l'autorització administrativa per a la construcció de la xarxa de distribució de gas natural a la localitat de Benidorm a la província d'Alacant.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. El titular d'esta constituirà en el termini d'un mes, a partir de la data de la notificació d'esta resolució una garantia per valor de 46.077,06 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia d'Alacant, per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial d'Alacant de la conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució.  
Segona. Iberdrola Distribución de Gas, SAU, complirà amb les obligacions que s'assenyalen estrictament en l'article 74 Obligacions dels distribuïdors de gas natural, i en el punt 1 de l'article 83 Obligacions i drets dels Distribuïdors i Comercialitzadors en relació amb el subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular d'esta autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Cinquena. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
Sisena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Setena. Esta autorització s'atorga sense perjuí de tercers i deixa fora de perill els drets particulars.  
Huitena. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Novena. Esta autorització entrarà en vigor l'endemà de la data la seua notificació.  
3. Aprovar a Iberdrola Distribución de Gas, SAU, el projecte d'execució firmat per l'enginyer Sr. Javier de la Peña Ortiz de Zarate i visat pel Col·legi d'Enginyers de Camins, Canals i Ports, en data 2 de febrer de 2005, per a la construcció de la xarxa de distribució de gas natural al municipi de Benidorm, província d'Alacant i les característiques principals del qual són:  
Subjecte: Iberdrola Distribución de Gas, SAU.  
Tipus de gas: gas natural.  
Punt de connexió:  
Solució inicial provisional de subministrament:  
Planta satèl·lit de gas natural liquat per a emmagatzemament i regasificació de GNL, situada entre la A7 i el ferrocarril Alacant-Dénia i a l'oest de l'avinguda de la Comunitat Europea, en una parcel·la de propietat municipal, amb ramal d'alimentació PE-315, diàmetre 315 mm, grossària 17,9 mm, fins a l'armari de regulació i mesura, les característiques del qual són:  
Capacitat útil d'emmagatzemament: 1 x 120.000 litres.  
Capacitat de gasificació: 3.000 Nm³/h.  
Pressió màxima d'emmagatzemament: 5,5 bar.  
Pressió normal d'utilització: 1,5 fins a 4 bar.  
Mòduls d'emmagatzemament, descàrrega, vaporització, regulació i control, i aigua calenta.  
Execució de les instal·lacions: 3 mesos, comptadors des de l'aprovació del projecte específic corresponent.  
Solució definitiva:  
Connexió a la xarxa del gasoducte Alacant-Benidorm-Altea, en l'estació de regulació i mesura, i ramal d'alimentació al municipi.   
Amb posterioritat a la connexió haurà de desmantellar-se la planta satèl·lit de GNL, abans descrita.  
Zona geogràfica:  
Les zones urbanes tal com queden reflectides en la descripció de les àrees, (plans identificats del PD-101 al PD-106 del projecte de la xarxa de distribució de gas natural), compreses en les Fases I, II, III, IV, V, VI i VII de l'apartat següent, qualificades com a tals d'acord amb el vigent Pla General d'Ordenació Urbana, i aquelles actuacions urbanístiques amb planejament aprovat, les quals s'acreditaran mitjançant l'oportú certificat urbanístic.  
MPB: 0,4 bar< P (4 bar  
Característiques de les instal·lacions i plans d'expansió:   
Fase I: 1ª anualitat (s'ha de comptabilitzar des de la finalització de la instal·lació de la planta de GNL).  
- Distribució de la xarxa amb canonada de polietilé de diàmetres 315, 220, 110, i 63 mm, amb longituds respectives 6.705, 720, 3.249 i 6.310 ml en MPB(1) i grossàries de 17,9, 11,4, 6,3 i 3,6 mm.  
- Delimitació geogràfica. (Pla PT-100 del projecte i plans de detall) que queda definida pels vials següents.  
Sud-avinguda d'Europa.  
Este-avinguda Madrid.  
Nord-carrer serra Daurada, carrer Munic.  
Oest-avinguda París, avinguda Zamora, avinguda del Derramador i avinguda de la Comunitat Valenciana.  
Fase II: 2n semestre de la 1ª anualitat i 2ª anualitat (s'ha de comptabilitzar des de la finalització de la instal·lació de la planta de GNL).  
- Distribució de la xarxa amb canonada de polietilé de diàmetres 110 i 63 mm, amb longituds respectives 2.389 i 5.435 ml en MPB(1) i grossàries de 6,3 i 3,6 mm.  
- Delimitació geogràfica. (Pla PT-100 del projecte i plans de detall) que queda definida pels vials següents.  
Sud-carrer València, carrers Arcoiris, Primavera, Àustria i avinguda d'Anglaterra.  
Est-avinguda Alcoi.  
Nord-avinguda Europa i avinguda de la Comunitat Europea.  
Oest-carrer Itàlia.  
Fase III: 2n semestre de la 2ª anualitat i 3ª anualitat (s'ha de comptabilitzar des de la finalització de la instal·lació de la planta de GNL).  
- Distribució de la xarxa amb canonada de polietilé de diàmetres 110 i 63 mm, amb longituds respectives 4.217 i 8.891 ml en MPB(1) i grossàries de 6,3 i 3,6 mm.  
- Delimitació geogràfica. (Pla PT-100 del projecte i plans de detall) que queda definida pels vials següents.  
Sud-carrer Caracas, avinguda Nicaragua, avinguda de Cuba i avinguda de Jaume I.  
Est-carrer Sant Pere, passeig de la Carretera, avinguda Martínez Alejos i avinguda Alcoi.  
Nord-carrer València, carrer Pont, avinguda de l'Aigüera.  
Oest-carrer de l'Estació i línia de ferrocarril.  
Fase IV: 2n semestre de la 3ª anualitat i 4ª anualitat (s'ha de comptabilitzar des de la finalització de la instal·lació de la planta de GNL).  
- Distribució de la xarxa amb canonada de polietilé de diàmetres 110 i 63 mm, amb longituds respectives 5.049 i 6.937 ml en MPB(1) i grossàries de 6,3 i 3,6 mm.  
- Delimitació geogràfica. (Pla PT-100 del projecte i plans de detall) que queda definida pels vials següents.  
Sud-límit del terme municipal.  
Est-avinguda Vicente Lorca Alós, platja de Ponent.  
Nord-avinguda Nicaragua i avinguda Jaume I  
Oest-avinguda de la Pineda, avinguda serra Cortina, avinguda de Xile i avinguda de Cuba.  
Fase V: 2n semestre de la 4ª anualitat i 5ª anualitat (s'ha de comptabilitzar des de la finalització de la instal·lació de la planta de GNL).  
- Distribució de la xarxa amb canonada de polietilé de diàmetres 110 i 63 mm, amb longituds respectives 2.651 i 4.812 ml en MPB(1) i grossàries de 6,3 i 3,6 mm.  
- Delimitació geogràfica. (Pla PT-100 del projecte i plans de detall) que queda definida pels vials següents.  
Sud-oest'avinguda de l'Almirall Bernat de Sarrià i avinguda d'Europa.  
Est-avinguda de París i avinguda de Zamora.  
Nord-carrer Xina, carrer Montecarlo, carrer Viena, carrer Oslo, carrer París, carrer Frankfurt, carrer Malta, carrer Moscou, carrer Romania i carrer Marsella.  
Fase VI: 5ª i 6ª anualitat (s'ha de comptabilitzar des de la finalització de la instal·lació de la planta de GNL).  
- Distribució de la xarxa amb canonada de polietilé de diàmetres 110 i 63 mm, i les longituds i les grossàries respectives dels quals, en raó de la zona descrita, s'han inclòs en les descrites per a la Fase III.  
- Delimitació geogràfica. (Pla PT-100 del projecte i plans de detall) que queda definida pels vials següents.  
Sud-passeig de Colom.  
Esta-plaça del Castillo, plaça de Santa Anna, plaça del Torrejo i avinguda Mare de Déu del Sofratge.  
Nord-avinguda Martín Alejos.  
Oest-passeig de la Carretera.  
Fase VII: s'emmarquen en este epígraf aquelles noves futures actuacions urbanístiques previstes en l'actual Pla General d'Ordenació Urbana l'efectiva implantació d'infraestructura gasista de les quals i distribució, s'efectuarà de forma simultània al procés urbanístic en l'horitzó temporal coincident des de la primera anualitat definida.  
Els nous desenvolupaments que es preveuen són els següents:  
Murtal 1 i 2  
La Cala Sector A i Sector B  
Sinto Sentella  
Armanello  
Sector PP3/1 Industrial  
Ciutat Mèdica Residencial  
Xixo  
Discoteques  
PAU 1-Murtal  
Pressupost del projecte presentat: 2.303.853, 39 euros.  
Les condicions a què està sotmesa la mencionada aprovació són les següents:  
1. Les instal·lacions que s'han establir es faran d'acord amb el projecte presentat, amb les variacions que, si és el cas, se sol·liciten i autoritzen, en els terminis de distribució temporal d'instal·lacions assenyalats anteriorment, a partir de la data de la notificació d'esta resolució, i, en tot cas, es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat per l'Orde de 18 de novembre de 1974 (BOE 6 desembre 1974), i modificat per l'Orde de 26 d'octubre de 1983 (BOE 08.11.83) i la seua correcció d'errors (BOE 23.07.84), l'Orde de 6 de juliol de 1984 (BOE 23.07.84), l'Orde de 9 de març de 1994 (BOE 21.03.94), l'Orde de 29 de maig de 1998 (BOE 11.06.98), i compliran este reglament, així com les disposicions i normes tècniques que en general s'apliquen i igualment respecte a allò que s'ha estipulat en el Reial Decret 919/2006, de 28 de juliol, pel qual s'aprova el reglament tècnic de distribució i la seua utilització de combustibles gasosos (BOE de 04.09.2006), d'acord amb el que disposa la seua disposició final tercera. Estes instal·lacions estaran previstes per a respondre als avanços tecnològics en el camp del gas i aconseguir preoveïments flexibles i segurs.  
2. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.  
3. El titular de l'esmentada instal·lació donarà compte de la terminació de les obres al Servici Territorial d'Energia d'Alacant, als efectes de reconeixement i d'autorització d'explotació, de conformitat amb el contingut de l'article 85 del Reial Decret 1434/2002, de 27 de desembre, i presentarà l'oportú certificat de direcció, subscrit per tècnic competent i visat pel col·legi oficial corresponent.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 16 de març de 2007.- El director general d'Energia: Antonio Cejalvo Lapeña.